TENGGARONG-Tanah huma atau tanah berawa biasanya mana belompor lecak jua. Tanah tegak tu cocok beneh amun ditanam bisa jua etam budidayakan nanam khusus jenis padi sawah ne. Ndik jua repot dah Amun sida pehuma di desa Sidomulyo Kecamatan Tabang Kabupaten Kutai Kartanegara. Sida wayah ne biar musim kereng gin ndik jadi masalah, amun nanam padi di pehumaan kereng ndikda beaer sama sekali. Bunyi sida jua hasel padi waktu behuma di pehumaannya kereng pernah jua tekumpul gabah sampai 200 belek beukur 20 liter.
Mbok Sardiah bedam di RT 1 Desa Sidomulyo Tabang , nya rancak beneh pegi behuma ne waktu kami nemui sida bulan November waktu tu bepadah, amun bibit padi ditanam sida memang bibit padi khusus, bunyi sida jua Amun ndik salah namanya tu bibit inpari. Amun Makai bibit inpari padi bisa jua tumbuh di tanah pehumaan tegak tu. Bibit inpari, biar hujan pas aer jua pasang mbasahi pehumaan ndik jadi masalah. soalnya macam inpari ne kehe betahan, di pehumaannya kereng sgala basah gin ndik papa, mana jua, amun dah 6 bulan bisa dah sida ngetam.
Cuma padi jenis inpari, amun di pehumaan tegak ne bisanya tu sida ngetam setahun sekali, bunyi sida jua,” amun di sini biasa ndik makai pupuk organik ngan non organik . ika sari anak mbok sardiah ne gin rancak umpat jua nulungi sida mehamburi bibit padi, kepatohan urang Tabang ne memang nanam padi tu rancak betulungan bereramean hak ngerjainya , bubuhannya nanam padi ne gin biasanya pas hari perai, nya sempat jua madahi kami caranya nanam bibit tu, “sebelum nanam, bintiran bijik padi direndam kurang lebeh sehari semalaman, empainya baru bisa etam nanam, jenis bibit ne gin cocok ditanam,”bunyi leh ika jua.(HMS.DI.I)
bjn_Latn bjn_Latn bjn_Latn